Kære Bolius. 


Vi har et pudset muret hus. Huset er fra 1903. 


Der er revner på skrå under 2 vinduer, den ene ned i soklen. Ligeledes er der en vandret revne over det ene vindue. Ved det ene vindue er der ligeledes en revne indvendigt i huset. 


Spørgsmålet er hvem skal vi kontakte for at få udbedret skaderne og hvor alvorligt er det? 


På forhånd tak. Vh. Marie-Louise Berg


Flere revner i facaden, skal vi være bekymrede eller har den tørre varme sommer betydning?
Hej Marie-Louise


Det bedste er nok at I får det besigtiget af en byggesagkyndig og/eller af en murer.


Alle ældre huse har revnedannelser i større eller mindre grad, så du skal ikke bekymre dig unødigt.


Sommeren 2018 var varm og tør, og det har givet lidt flere sætningsskader end normalt. Det handler om udtørring af lerlag som så vokser en smule, og kan give skader.


Det er dog desværre ikke dækket af husforsikringerne.


Mindre skader/revner betyder ikke så meget. Men vandrette revner udvendigt er aldrig godt pga. vandet og fugten, som kan nemmere trænger ind her, end ved de lodrette revner.


Så få gerne revnerne udbedret her til foråret. Det er bedst.

